Ismijiet ta' Toroq Qrib l-Oratorju Fl-inħawi bejn Triq San Ġiljan, fejn jinsab l-Oratorju tagħna u Ta' Paris, inħawi żviluppati f'dawn l-aħħar ħmistax il sena jew hekk, ħafna mit-toroq il-ġodda ssemmew għal nies li' b'xi mod jew ieħor taw kontribut lis-soċjetà Maltija ta' żmienhom. Fost dawn insibu wħud li l-kontribut tagħhom kellu x'jaqsam sew ma' l-istess Oratorju tagħna. L-eqreb triq minn dawn, lejn l-Oratorju hija Triq Mons. G. Depiro li tinsab bejn Dawret Birkirkara u Triq Agnes Schembri. Oħra hija Triq Fonsu Maria Galea, li hija t- tarf ta' fuq tal-qasam tad-djar tal-Gvern Ta' Paris, u aktar 'lisfel insibu Triq L. Casolani (benefattur). Fl-Okkażżjoni ta' egħluq il-75 sena mit-twaqqif ta' l-Oratorju, qed issir talba biex jekk L. Casolani fuq imsemmi, mhux l-istess Mikiel Lwiġi Casolani, fundatur ta' l-Oratorju, xi triq oħra fl-inħawi tissemma għalih. Qed jintalab ukoll li xi triq oħra tissemma għall-kanonku Dun Mikiel Sammut li kien hu li ħabrek mas-Sur Casolani, biex jinbena l-Oratorju f'Birkirkara. Għalhekk dehrilna li jkun tajjeb li f'dan il-programm nagħtukom xi tagħrif dwar il- kontribut ta' dawn in-nies lill-Oratorju. IN-NUTAR MIKIEL LWIĠI CASOLANI U S-SINJURA ĠULJA Hu twieled fl-1858 fil-gżira Griega ta' Zante, fil-baħar Joniku - dak iż-żmien il- gżejjer Joniċi kienu parti mid-dominju Brittanniku tal-gżejjer tal-Mediterran ma' Malta u missieru kien fis-servizz militari, anzi kien 'Commissario di Guerra'. Huwa trabba Malta u sar Nutar mill-Università Rjali. Iżżewweġ lil Ġulja mwielda Żammit u flimkien fl-1910, bit-tħabrik ta' Dun Mikiel Sammut, waqqfu l-Oratorju għas-subien f'Birkirkara, li kellu jitmexxa mis-Sależjani. Huwa u martu is-Sinjura Ġulja baqgħu jieħdu nteress dirett f'din l-opra tagħhom sa mewthom. Is-Sur Casolani miet fit-3 ta' Frar 1930, Twieled B'Kara fl-1883 u ordna Saċerdot fl-1909 meta beda jaħdem fost is-subien u ż-żgħażagħ l-aktar fl-Għaqda tat-tagħlim nisrani li dak iż-żmien kienet assoċjata mas-Santwarju Tal-Ħerba. Kien midħla tas-Sależjani li ma kienx ilhom li bdew jaħdmu f'Malta fl-Oratorju ta' Tas-Sliema. Imħajjar mill-metodu tagħhom, ħabrek biex jitwaqqaf l-Oratorju f'B'Kara permezz tas-Sinjuri Casolani. Fl-1912 inħatar kanonku tal-Kolleġġjata u fl-1917, Vigaru Kurat tal-parroċċa billi l- Prepositura (u Arċipretura) dak iż-żmien kienet vakanti. Ħa t-tmexxija ta' l-Oratorju għal kollox f'idejh wara li la s-Sależjani w anqas il-Freres ma setgħu jkomplu jmexxuh. Dun Mikiel kien jgħallem fl-Istitut Tekniku ta' Buġeja u wkoll eżaminatur tal-Latin fl-Università. Miet f'Novembru tal-1927 ftit wara li kien għadda t-tmexxija ta' l- Oratorju f'idejn Mons. G. DePiro għas-Soċ. Missjunarja ta' San Pawl li għadha tieħu ħsiebu sal-lum. Għall-funeral tiegħu, bħala sinjal ta' qima għall-ħidma li kien iwettaq fosthom, lit-tfal ta' l-iskola primarja ta' Birkirkara kienu ħaduhom jakkumpanjaw mill- istess skola. ALFONS MARIA GALEA Twieled il-Belt Valletta fl-1861. Meta temm l-istudji tiegħu kompla n-negozju ta' misieru u rtira fl-1896. Huwa kien iżżewwġ lil Liża, xebba Asphar, fl-1893. Huwa waqqaf l-Oratorju Sależjan ta' Tas-Sliema, u ma' Ħaddieħor id-Dar S. Patrick u l-Oratorju tal-bniet f'Tas-Sliema wkoll. Kien hu li organiżża l-ewwel pellegrinaġġi minn Malta għal Lourdes u kien editur u finanzier, u fil-biċċa l-kbir anke awtur tal-150 Kotba tal-Mogħdija taż-Żmien, li kienu jinkludu traduzzjonijiet ta' bosta rumanzi minn ilsna barranin u wara anke Ħareġ xi traduzzjonijiet mill-Bibbja. Kien ukoll Senatur fil-parlament wara l-elezzjoni tal-1921 u miet fl-1941. Billi kien ħaġa waħda mas-Sależjani ma setax jonqos li jkun midħla ta' l-Oratorju tagħna, billi huma kienu jmexxuh fil-bidu tiegħu, kien jiġi spiss hawn, u anke kiteb fuqu kemm il-darba fir-rivista ċkejkna li kien joħroġ għall-Oratorji 'Il-Missjunarju ż-Żgħir'. ĠUŻEPPI DEPIRO Twieled l-Imdina fl-1877 u qaddes Ruma fl-1902. Fl-1907 inħatar direttur Spiritwali fl-Istitut Fra Diegu. Fl-1910, is-sena li fiha twaqqaf l-Oratorju tagħna, huwa waqqaf is- Soċjetà (Missjunarja) ta' San Pawl. Fl-1915 inħatar Segretarju ta' l-Arċisqof u fl-1918 Rettur tas-Seminarju, Fl-1922 Direttur ta' l-Istitut San Ġużepp il-Ħamrun li għadu f'idejn is-Soċjetà mwaqqfa minnu u fl-1925 waqqaf l-Orfanatrofju tas-Subien, f'Għajnsielem Għawdex. Fl-1927 ngħata d-Direzzjoni ta' l-Oratorju ta' Birkirkara mill-fundatur tiegħu stess is-Sur M.L. Casolani, f'isem is-Soċjetà minnu mwaqqfa. Dik il-ħabta huwa għamel fl- Oratroju tagħna, l-Edukandat Santa Marija u bena mad-dar l-annexe parallela mal- kappella biex hemm jinġabru l-istudenti aspiranti li jingħaqdu mas-Soċjetà. Fi-1932 kien rappreżentant tal-kleru fis-Senat tal-parlament u dik is-sena stess ta bidu għal-bini tad-Dar ewlenija tas-Soċjetà f'Sant' Agata r-Rabat. Miet f'Settembru tal-1933. Ravjul kuljum Pastizzerija